# Jaap ter Haar

Jacob Everard (Jaap) ter Haar (Hilversum, Països Baixos, 25 de març de 1922 – Laren, 26 de febrer de 1998) va ser un historiador neerlandès i escriptor de llibres infantils i juvenils, d'història i de mitologia.

## Vida

Jaap ter Haar va acabar el batxillerat el 1940 i va treballar en una oficina però va fugir dels Països Baixos davant de la invasió nazi. Es va unir a la Resistència francesa. Després de la segona guerra mundial va treballar a la ràdio neerlandesa, primer com a corresponsal i com a productor de programes per a l'estranger. Va començar a escriure històries curtes i guions de ràdio i televisió en el seu temps lliure. Però des de 1954 es va dedicar únicament a escriure i es va fer famós pels seus llibres per a infants i joves. En els anys finals de la seva vida deixà d'escriure per dedicar-se a la pintura.
Dos dels seus llibres, destinats a un públic d'infants més grans i joves, han estat traduïts al català.

## Obres traduïdes al català

La novel·la Boris (1966) ens presenta les dificultats extremes de la població civil durant el setge de Leningrad l'hivern de 1941-1942. I això des de la perspectiva d'un nen de 12 anys, Boris Makarenko. Els seus somnis i els de la seva amiga Nadia tenen un paper important en el seu món malgrat la realitat que els envolta. La novel·la és un clam pel pacifisme i Jaap ter Haar hi fa una reflexió sobre els infants que han d'enfrontar dificultats d'adult en la guerra.
La novel·la El món de Ben Ligthart (en neerlandès: Het wereldje van Beer Ligthart) (1973) explica la història d'un nen de 13 anys, Berend Ligthart, anomenat Beer (Ben, en la versió catalana), que es queda cec a causa d'un accident de tràfic. El jove aprèn a superar totes les dificultats i a redescobrir la vida. El llibre rebé dos premis de literatura infantil i juvenil.
Els llibres de Jaap ter Haar han estat traduïts a diversos idiomes, a més del català: a l'anglès, l'alemany, el castellà. Altres obres seves, no traduïdes, són obres que adapten episodis de la història (història dels Països Baixos, d'Amèrica, de Rússia, de la Revolució Francesa, etc.) o de la llegenda (el rei Artur, Tristany i Isolda, etc.) per a infants i joves.

## Obra publicada

* Met Heintje in de hockeyclub (1954)
* Saskia en Jeroen, domme dingen (1956)
* Noodweer op de Weisshorn (1957)
* Ernstjan en Snabbeltje (1958)
* De geschiedenis van Noord-Amerika (1959)
* Daar komt Tuffy (1961)
* De Geschiedenis van de Franse Revolutie (1961)
* Koning Arthur (1963)
* Eelke gaat verhuizen (1963)
* De Zes Falken, toestandjes (1963)
* Grote sagen van de donkere middeleeuwen (1963)
* De geschiedenis van Rusland (1965)
* Boris (1966) [traducció al català: Boris. Barcelona, Empúries, 2001]
* Lotje, pinguïns in de gracht (1966)
* Lotje in de dierentuin
* Lotje duizend dieren
* Lotje Mark en Makkie
* Lotje Chimp en Eekie
* Lotje Chimps apestreken
* Lotje op jacht naar Chimp
* Lotje en de pech-mevrouw
* Lotje met Chimp naar het circus
* Lotje mee met oom Nijltje
* Lotje met Roegan op stap (1973)
* Het Sinterklaasboek (1969)
* Het Kerstboek (1970)
* Landing op de Maan (1970)
* Geschiedenis van de Lage Landen, volums 1-4 (1970-1971)
* Het wereldje van Beer Ligthart (1973) [traducció al català: El món de Ben Lighthart. Barcelona, Cruïlla, 2003]
* Hier woon ik (1976)
* Saskia en Jeroen, aan zee (1997)
* Camiel en de bende van de leeuw (2002)
* Tristan en Isolde

## Premis

* 1972 - Premi Nienke van Hichtum per Geschiedenis van de Lage Landen (Història dels Països Baixos)
* 1974 - Gouden Griffel per Het wereldje van Beer Ligthart (El món de Beer Ligthart [Ben Ligthart, en la versió catalana])
* 1976 - Buxtehuder Bulle per Het wereldje van Beer Ligthart

## Enllaços externs

* Pàgina personal de l'autor
* http://www.kjoek.nl/schrijver/jaap-ter-haar.html Arxivat 2016-03-04 a Wayback Machine.
* Obres de Jaap ter Haar al catàleg de la Xarxa de Biblioteques Municipals

## Referències

* ↑ Informacions extretes de http://www.jaapterhaar.com/index.html
* ↑ http://dialnet.unirioja.es/servlet/libro?codigo=300772
* ↑ http://www.grup62.cat/index.php?ant=autors&tipus=cercador-autor&boto_cerca=1&text=Jaap+Ter+Haar
* ↑ http://www.cruilla.cat/ver_libro.aspx?id=10739&idInterno=ES89171